Wobsedźerjo Biskopičanskeho kina nochcedźa konkurenca być
Biskopicy (UM/SN). Plany za bywše Biskopičanske kino su tam njedawno we wobłuku wječora wotewrjenych duri předstajili. Při tym jewješe so wězo prašenje, kak so projekt z kulturnym domom w měsće znjese. „Ně, njejsmy konkurenca kulturnemu domej“, wotmołwi Heiko Düring, sobuzałožer towarstwa Kulturort. Te běchu 2014 załožili, zo móhli dźěl tehdy zrodźenych idejow za wožiwjenje kulturneho žiwjenja w Biskopicach zwoprawdźić. Jedna z idejow bě, kino wožiwić.
Wot toho časa dźěłachu iniciatorojo projekta skerje za ćichim. Nětko pak swoje plany zjawnosći předstajichu. Mjez druhim chcedźa programowe kino etablěrować a z Budyskim Němsko-Serbskim ludowym dźiwadłom zhromadnje dźěłać, kotrež móhło na Krala Albertowej žurli wustupić. Wobydlerjo sami móhli dalše ideje zapřijeć.
szl_Latn szl_Latn ces_Latn